দি অ্যাডভেঞ্চার্স অব টম সয়্যার
টম সয়্যারের দুঃসাহসীক অভিযান (মূল শিরোনাম দি অ্যাডভেঞ্চার্স অফ টম সয়্যার (ইংরেজি: The Adventures of Tom Sawyer)) ১৮৭৬ সালে প্রকাশিত মার্ক টোয়েইনের একটি অসাধারণ অনবদ্য কিশোর উপন্যাস যা টম সয়্যার নামের এক বাড়ন্ত কিশোরকে নিয়ে রচিত যে মিসিসিপি নদীর তীরে বাস করে। এর কাহিনী মূলত সেইন্ট পিটারবার্গ নামক কাল্পনিক শহরকে কেন্দ্র করে ঘটে, যা হ্যানিবল, মিসৌরির দ্বারা প্রভাবিত, যেখানে টোয়েইন তার বাল্যকাল কাটিয়েছেন।